മെലാനിയ ട്രംപ്

മെലാനിയ ട്രംപ് (ജനനപ്പേര്, മെലാനിജ നാവ്സ് [mɛˈlaːnija ˈknaːu̯s], ജനനം ഏപ്രിൽ ഇരുപത്തിയാറ് 1970) 2017-2011 കാലത്ത് ഡൊണാൾഡ് ട്രമ്പിന്റെ ഭാര്യ എന്നനിലയിൽ അമേരിക്കൻ‌ ഐക്യനാടുകളുടെ പ്രഥമവനിതയും നാല്പത്തിയഞ്ച് ആമത്തെ യു.എസ്. പ്രസിഡൻറ് ഡോണാൾഡ് ട്രംപിൻറെ നിലവിലുള്ള പത്നിയുമാണ്. പഴയ യുഗോസ്ലോവിയയിലുൾപ്പെട്ടിരുന്ന സ്ലോവേനിയിൽ ജനിച്ച മെലാനിയ രണ്ടായിരത്തി ഒന്ന് മുതൽ അമേരിക്കൻ ഐക്യനാടുകളിലെ സ്ഥിരതാമസക്കാരിയും 2006 മുതൽ ഒരു യു.എസ്. പൌരയുമാണ്. ഡൊണാൾഡ് ട്രംപിനെ വിവാഹം കഴിക്കുന്നതിനു മുമ്പ് അവർ ഒരു മോഡലായി ജോലി ചെയ്തിരുന്നു. 1825 ൽ ലൂയിസ ആഡംസിനു ശേഷം, അമേരിക്കൻ ഐക്യനാടുകളിലെ വിദേശത്തു ജനിച്ച രണ്ടാമത്തെ പ്രഥമവനിതയാണ് മെലാനിയ ട്രംപ്. 

 ആദ്യകാലജീവിതം 
1970 ഏപ്രിൽ 26 ന് സ്ലൊവേനിയയിലെ (മുൻ യുഗോസ്ലാവിയയുടെ ഭാഗം) നോവോ മെസ്റ്റോയിലാണ് മെലാനിജ ക്നാവ്സ് ജനിച്ചത്. മെലാനിജയുടെ പിതാവ് വിക്ടർ ക്നാവ്സ് (ജനനം: മാർച്ച് 24, 1944) അടുത്തുള്ള പട്ടണമായ റാഡെസിയിൽ നിന്നുള്ള വ്യക്തിയും സർക്കാർ ഉടമസ്ഥതയിലുള്ള വാഹന നിർമ്മാതാവിന്റെ കാർ, മോട്ടോർ സൈക്കിൾ ഡീലർഷിപ്പുകൾ കൈകാര്യം ചെയ്തിരുന്നയാളുമായിരുന്നു. മാതാവായ അമാലിജ (മുമ്പ്, ഉലാനിക്) (ജനനം: ജൂലൈ 9, 1945) റാക്ക ഗ്രാമത്തിൽ നിന്നെത്തി സെവ്‌നിക്കയിലെ കുട്ടികളുടെ വസ്ത്ര നിർമ്മാതാക്കളായ ജുത്രാങ്കയിൽ ഒരു പാറ്റേൺ മേക്കറായി ജോലി ചെയ്തിരുന്ന വനിതയുമായിരുന്നു. കുട്ടിക്കാലത്ത്, മെലാനിയയും ഫാക്ടറിയിലെ മറ്റ് തൊഴിലാളികളുടെ മക്കളും കുട്ടികളുടെ വസ്ത്രങ്ങൾ സംബന്ധമായ ഫാഷൻ ഷോകളിൽ പങ്കെടുത്തിരുന്നു.Peretz, Evgenia (April 21, 2017). "Inside the Trump Marriage: Melania’s Burden". Vanity Fair. മെലാനിയക്ക്  ഐൻസ് എന്ന പേരിൽ കലാകാരിയും അവരുടെ "ദീർഘകാല വിശ്വസ്തയുമായ", ഒരു മൂത്ത സഹോദരിയുും പിതാവിന്റെ മുൻ ബന്ധത്തിൽ നിന്നുള്ളയാളും അവൾ ഒരിക്കലും കണ്ടിട്ടില്ലെന്ന്  പറയപ്പെടുന്നതുമായ ഒരു ഒരു മൂത്ത അർദ്ധസഹോദരനുമുണ്ട്.Dewast, Louise, "A Glimpse of Melania Trump's Childhood in Slovenia". ABC News (March 7, 2016).

 അവലംബം 
വർഗ്ഗം:ജീവിച്ചിരിക്കുന്നവർ
വർഗ്ഗം:1970-ൽ ജനിച്ചവർ